**FABULA**

* Toate subiectele sunt obligatorii. Se accordă10 puncte din oficiu.
* Timpul de lucru efectiv este de 2 ore.

**SUBIECTUL I (42 de puncte**

**Citește, cu atenție, textul următor:**

*Pe spinarea unui bivol mare, negru, fioros,
Se plimba o coțofană
Când în sus și când în jos.
Un cățel trecând pe-acolo s-a oprit mirat în loc:
-Ah, ce mare dobitoc!
Nu-l credeam așa de prost
Să ia-n spate pe oricine...
Ia stai, frate, că e rost
Să mă plimbe și pe mine!

Cugetând așa, se trage îndărăt să-și facă vânt,
Se pitește la pământ
Și deodată -zdup!-îi sare
Bivolului în spinare...

Ce s-a întâmplat pe urmă nu e greu de-nchipuit.
Apucat cam fără veste, bivolul a tresărit,
Dar i-a fost destul o clipă să se scuture, și-apoi
Să-l răstoarne,
Să-l ia-n coarne
Și cât colo să-l arunce, ca pe-o zdreanță, în trifoi.

-Ce-ai gândit tu oare, javră?Au crezut-ai că sunt mort?
Coțofana, treacă-meargă, pe spinare o suport
Că mă apără de muște, de țânțari și de tăuni
Și de alte spurcăciuni...
Pe când tu, potaie proastă, cam ce slujbă poți să-mi faci?
Nu mi-ar fi rușine mie de viței și de malaci?
Bivol mare și puternic, gospodar cu greutate,
Să te port degeaba-n spate?...*

( George Topârceanu, *Bivolul și coțofana)*

\**malac* = pui de bivol

**A. Scrie răspunsul pentru fiecare dintre cerințele de mai jos:**

1. Notează mijlocul de îmbogățire a vocabularului prin care s-au format cuvintele: *oricine, mirat, greutat*e. **6 puncte**

2. Explică rolul utilizării cratimei în versul: *Să-l răstoarne.* **6 puncte**

3. Selectează o comparație, o enumerație și o personificare din textul dat. **6 puncte**

4. Numește două personaje participante direct la acțiune. **6 puncte**

5. Prezintă, în 30-50 de cuvinte, semnificația structurii: *Coțofana, treacă-meargă, pe spinare o suport/Că mă apără de muște, de țânțari și de tăuni/Și de alte spurcăciuni...* **6 puncte**

**B. Redactează o compunere de 150-250 de cuvinte (15-25 rânduri), în care să argumentezi că textul suport este, ca specie literară, o fabulă.**  **12 puncte**

În compunerea ta trebuie:

* să precizezi patru trăsături ale fabulei; **4 puncte**
* să ilustrezi cele patru trăsături, valorificând textul dat; **4 puncte**
* să ai o structură adecvată tipului de text și cerinței formulate; **2 puncte**
* să respecți limitele de spațiu indicate. **2 puncte**

**SUBIECTUL al II-lea (36 de puncte)**

**Citește, cu atenție, textul următor:**

*Încă din copilărie, descoperim că părinții, colegii, prietenii, pot fi manipulați dacă apelăm la mici minciuni care țin de comportamentul sau de atitudinea noastră.*

*Conform unor cercetări recente, se pare că minciuna este un mecanism care ține de supraviețuire și că s-au evidențiat chiar anumite zone ale creierului care se activează atunci când spunem o minciună sau când avem un comportament înșelător. Disimularea face parte din condiția umană.*

*Învățăm foarte devreme să apelăm la minciună. Chiar de când suntem mici.*

*Mai mult, concluziile a doua studii recent publicate de*[*Psychological Scienc*](http://www.psychologicalscience.org/index.php/publications)*e sunt că, la sugestiile părinților, copiii de numai trei ani sunt deja în măsură să își ascundă dezamăgirea în fața unui cadou urât și să mulțumească politicos cu surâsul pe buze.*

*Evident aici nu este vina copiilor, ci a părinților, care în loc să susțină copiii în a fi sinceri, susțin perpetuarea minciunilor și dezvoltarea unei personalități artificiale – până la urmă așa este asigurat succesul în societate, prin mici sau mari păcăleli. Și exact acești „mincinoși în miniatură” își vor croi un drum mai bun în viață, susțin autorii cercetării de la Universitatea din Oregon.*

*Înțelegem de mici că a spune minciuni este un comportament util din punct de vedere social, ne permite să avem relații bune cu toată lumea și, ulterior, vedem cum societatea chiar încurajează comportamentele mincinoase – prin minciună poți uneori să obții posturile cele mai bune pe scara socială. Nu întâmplător copiii cei mai abili în a-și masca*[*emoțiile*](https://www.damaideparte.ro/psihologie-practica/lucrul-cu-emotiile-noastre/)*s-au dovedit a fi copiii unor părinți cu tot atâta putere „de control”, diplomați și de succes.*

*Minciuna apare dintr-o varietate de motive, unele cu intenția conștientă, altele fără. A minți înseamnă, prin definiție, a înșela, a amăgi, dar nu toate formele de înșelare înseamnă minciună. Li*[*mbajul minciunii*](https://www.damaideparte.ro/psihologie-practica/sa-vorbim-cinstit-despre-minciuna-partea-a-ii-a/)*este de cele mai multe ori complex și creează confuzii, în funcție de însăși natura subiectului.*

(Mona Georgescu, *Să vorbim despre minciună*, [www.damaideparte.ro](http://www.damaideparte.ro))

1. **(24 de puncte)**

**Scrie răspunsul pentru fiecare dintre cerințele de mai jos:**

1. Formulează câte un enunț în care să precizezi următoarele elemente referitoare la articolul citat:
* autorul textului;
* site-ul de pe care a fost preluat fragmentul. **4 puncte**
1. Extrage din text două pasaje referitoare la avantajele minciunii în societate. **4 puncte**
2. Menționează valoarea morfologică a fiecăruia dintre cuvintele subliniate din secvența: *Li*[*mbajul minciunii*](https://www.damaideparte.ro/psihologie-practica/sa-vorbim-cinstit-despre-minciuna-partea-a-ii-a/)*este de cele mai multe ori complex și creează confuzii, în funcție de însăși natura subiectului* **4 puncte**
3. Precizează funcția sintactică a cuvintelor subliniate din secvența: *Încă din copilărie, descoperim că părinții, colegii, prietenii, pot fi manipulați dacă apelăm la mici minciuni care țin de comportamentul sau de atitudinea noastră.* **4 puncte**
4. Transcriepropozițiile subordonate din fraza următoare, precizându-le felul: *Se pare că minciuna este un mecanism care ține de supraviețuire.* **4 puncte**
5. Construiește o frază alcătuită din două propoziții, în care să existe o completivă indirectă având ca termen regent un adjectiv. **4 puncte**

**B.** Redactează o compunere de 80-150 de cuvinte (10-15 rânduri), în care să-ți exprimi opinia despre *importanța cultivării adevărului.* **12 puncte**

În compunerea ta, trebuie:

* să formulezi clar și logic argumentele care să justifice punctul de vedere exprimat;
* să valorifici ideile din fragmentul citat;
* să ai conținutul și stilul adecvate cerinței formulate;
* să te încadrezi în limitele de spațiu indicate.